રાજનીતિ પર બોલતા કંગનાએ કહ્યું કે મને લાગે છે કે રાજકારણને કેરિયર તરીકે લેવું જોઈએ નહીં. જો મારા જેવી કોઈ વ્યક્તિ રાજકારણમાં આવવા માંગતા હોય તો સૌથી પહેલા તો તેણે ભૌતિક સંસાર સંબંધિત પીડાઓ અને સુખને ત્યાગવા જોઈએ અને તપસ્વી કે વૈરાગી બનવું જોઈએ. કંગનાએ વધુમાં કહ્યું કે જો તમે લોકોની સેવા કરવા માંગતા હોવ તો તમારે તમારા પરિવાર અને પોતાના જીવનની અન્ય ચીજોને છોડવી પડશે. ફક્ત ત્યારે જ હું દેશની સેવા કરવામાં સક્ષમ થઈ શકીશ અને આ જ ઈરાદો હોવો જોઈએ.